PRAGFOTO'S: Dít is hoekom koningin, Philip so giggel! | Netwerk24
'n Giggelende koningin Elizabeth stap verby prins Philip wat in die volle uniform van die grenadier-wagte geklee is. Daar is al die jare gedink die koningin het nie haar man herken in sy uniform en beerhoed nie en begin lag toe sy besef dit is hy. Foto: Getty Images
Daar word al jare bespiegel oor hoekom koningin Elizabeth so gegiggel het toe sy in 2003 verby prins Philip in sy uniform van die grenadier-wagte gestap het.
Daar is aanvanklik gesê die koningin het nie haar man herken onder sy hoed van beervel nie, maar dit is toe nie die geval nie . . . dit was 'n swerm bye wat die koningin en Philip so aan die lag gehad het.
Op meer foto's wat die fotograaf Chris Young op 15 April 2003 in die Windsor-kasteel geneem het, kan gesien word hoe 'n glimlag eers om Philip se mond speel voordat hy saam met die koningin in die rigting van die swerm bye kyk.